Metrorex poate să majoreze de câte ori vrea tarifele, anunță ministrul Finanțelor. Dar compania trebuie să respecte o singură condiție dură
Ministrul Finanțelor, Tanczos Barna, a declarat sâmbătă, după ședința de guvern în care a fost aprobat bugetul pe 2025, că firmele de stat care pot acoperi majorările de salarii fără ajutor de la buget, pot să ia asemenea decizii. Dar, în același timp, firmele care merg pe pierdere, trebuie să înghețe salariile anul acesta și chiar să reevalueze contractele colective.